Nyakunkon az utolsó nagyobb torna a világbajnokságok előtt. Ezen a hétvégén Európa, Észak-Amerika és Korea is eldönti, hogy ki lesz a harmadik csapata a világbajnokságon.

0 0 0 0 0 0

Hirdetés

Az európai és koreai Bo5-ok hátteréről már cikkeztünk, de észak-amerikai barátaink eddig kimaradtak, pedig vannak itt érdekességek bőven. A Team EnVyUs, a Team Liquid, az Immortals és a Cloud9 küzd meg az utolsó, harmadik helyért.

Az első körben, ma, szombat este kilenc órától a Team Liquid és a Team EnVyUs kezdi a menetet. Ezek győztese a Cloud9-nal játszik, aki itt továbbjut, az pedig a Immortals ellen játssza az utolsó kört.

Team Liquid vs Team EnVyUs

Ha az alapszakaszról lenne szó, ezt az ember gondolkozás nélkül a TL-nek adná. Azóta azonban elég meredek változtatásokat hozott a csapat. Miután Pigletet leültették a split közepén, a rájátszások után a másik sztárjátékosuktól, Dardoch-tól is megvált a csapat, sőt mi több, Piglet utódját, Fabbyyy-t is leültették.

A jelenlegi csapatra még az elbizonytalanító is erős kifejezés. Az egyetlen épkézláb játékosuk Fenix és Lourlo, aki meglepően sokat fejlődött az elmúlt pár hónapban. Dardoch helyett Arcsecond játszik majd, aki egy átlagos NA challenger mid main. Mivel ő lesz a jungler ez sok bizalomra nem ad okot.

Az NV-nek rengeteg baja van, főleg champion pool problémákkal küzdenek, de azt nem lehet mondani, hogy nem lennének carry játékosaik. Procxin egy rendkívül agresszív jungler, aki szerintem keresztben fogja lenyelni Arcsecond-ot minden meccsen, és a többi lane-re sem lehet panasz.

Tipp: 3-1 NV, egy meccset talán valahogy össze tudnak clownfiestazni TL-ék

Team EnVyUs vs Cloud9

Ugyan az EnVyUs meg fogja verni a TL-t, ez még nem jelenti azt, hogy igazán top csapat lennének. Az C9-on legalábbis elég nehéz lesz átmenniük, az után a teljesítmény után, amit a világoskék csapattól a döntőben láttunk. Jó kérdés mondjuk, hogy a megrázó vereség a TSM ellen mennyire viselte meg a csapatot, de ha tudják hozni a szokásos formájukat, ez egy elég laza széria lesz.

Tipp: 3-0 Cloud9, legrosszabb esetben 3-1

Immortals vs Cloud9

Elődöntő újratöltve, ki nyeri a második Bo5-ot? Az első széria elképesztően szoros volt, minimális dolgokon múlt, hogy merre billen a mérleg a végén. Huni elég random dolgokat játszott, amit látszólag sikerült levetkőznie a CLG ellen a harmadik helyért szóló meccsre

Ugyan az a széria is öt meccsig ment végül, de itt Huni már sokkal jobbnak tűnt. Itt a nagy meglepetést ReignOver okozta, aki meglepően rosszul játszott, ami nagyon szokatlan az amúgy stabil játékostól.

Nehéz megítélni ezt a szériát, mert elképesztően közel volt az előző is. A helyzet az, hogy Huni-nak a szokásosnál is nagyobbat kell alakítani a teleport mozdulásaival, mert ahogy Impact játszott eddig a rájátszások alatt, nem biztos, hogy agyon tudja majd verni mint a többi toplanert a ligában.

Az IMT kulcsjátékosa - mint mindig - ReignOver lesz. Ha meg tudja fogni a Cloud9 gyengepontjának tűnő Meteost, talán tud egy kis előnyt csiholni a csapatának. Meteos azonban nem Impact-nak szokott gankelni, hanem a Sneaky-Smoothie duónak, ami az Immortals-t egy kicsit kényelmetlenül érintheti, Adrian és WildTurtle nem igazán a nyers laning erejükről híresek.

Tipp: én 3-2 arányban az IMT-nak adom a szériát, de akárcsak az előző, ez is nagyon szoros lesz. Bármelyik csapat is jut ki harmadik helyezettként, megfelelően tudja majd képviselni az NA régiót.

Ha tetszett a cikk kövess minket Facebook-on!